
Ehituslubade väljastamine

või väljastamisest keeldumine

1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid Lõuna tn 14 kinnistu omanikult ehituslubade taotlused aiamaja rekonstrueerimiseks ja sauna püstitamiseks  koos seadusega ettenähtud korras kooskõlastatud ehitusprojekti ja riigilõivu maksekorraldustega.

Ehitusprojekti seletuskirja tuleohutuse peatükis on kirjas, et „väline tulekustutusvesi on tagada veehoidlast (koos veevõtu kohtadega) vastavalt ette nähtud Oktoober AÜ aiandusühistu üldplaneeringuga.“ Kuna lause on koostatud grammatiliselt ebakorrektselt, on arusaamatu, kas tuletõrje veevõtukohad on olemas AÜ Oktoober territooriumil või neid on vaja tagada.

25.09.2010 a Majandus- ja kommunikatsiooniministri määruse nr 67 „Nõuded ehitusprojektile“ § 25 lõike 1 punkti 5 kohaselt ehitusloa taotlemisel esitatakse ehitusprojekti tuleohutuse osas koos muude nõutud andmetega vähemalt asendiplaan ja situatsiooniskeem koos nii projekteeritavate kui ka tuleohutust mõjutavate olemasolevate ehitiste, üldkasutatavate teede ja tuletõrje veevõtukohtade äranäitamisega. 
Lõuna tn 14 aiamaja püstitamise ehitusprojektis on lisatud situatsiooniskeem, millel tuletõrje veevõtukoht on märkimata. 
Lõuna tn 14 kinnistu vastavalt  06.18.1997 Narva Linnavalitsuse korraldusele nr 900-k „AÜ Oktoober piiride ja pindala kinnitamine“ kuulub täpsustatud AÜ Oktoober üldpindala koosseisu.

Ehitusloa menetluse käigus selgus, et AÜ Oktoober territooriumil nõutud tuletõrje veevõtukoht puudub. Mais 2010 AÜ Oktoober esimees oma vastuses ehitusjärelevalve osakonna päringule teatas, et AÜ Oktoober territooriumil see koht on hetkel puudub. 
AÜ Oktoober on asutatud eelmise sajandi 70-ndate aastate lõpus, umbes 40 aasta jooksul on AÜ Oktoober territooriumil ehitatud ja kasutatud nii aiamaju kui ka teisi majandusehitisi.    
Geodeesia ja maakorralduse osakonna andmetel AÜ Oktoober territooriumil on 222 aiandusmaatükki. Tänaseks AÜ Oktoober üldmaa ja teed on erastatud.
Tulenevalt ülaltoodust võib Lõuna tn 14 aiamaja rekonstrueerimise ja sauna püstitamise ehitusprojekti hinnata kui mittevastavaks praegu kehtivatele majandus- ja kommunikatsiooniministri määruse nr 67 § 25 lõike 1 punktis 5 nõuetele ning ehitusseaduse § 24 lõike 1 punkti 1 alusel keelduda ehitusloa väljastamisest. Lõuna tn 14 aiamaja rekonstrueerimise ja sauna püstitamise ehitusprojekti raames tuletõrje veevõtukoha puudumise probleemi lahendada ei ole võimalik, kuna tuletõrje veevõtukoha projekteerimine ja ehitamine AÜ Oktoober territooriumil ei ole Lõuna tn 14 omaniku kohustus.
2.    ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.
2.3. Narva linna ehitusmääruse § 24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3.    OTSUS

Väljastada ehitusluba Lõuna tn 14 kinnistule aiamaja rekonstrueerimiseks ja sauna püstitamiseks.
3.    ALTERNATIIVOTSUS

Keelduda ehitusloa väljastamisest Lõuna tn 14 kinnistule aiamaja rekonstrueerimiseks ja sauna püstitamiseks.
4.    RAKENDUSSÄTTED

4.1. Korraldus jõustub seadusega ettenähtud korras.
4.2. Korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

